CELEX: 62015TN0141
Language: bg
Date: 2015-03-27 00:00:00
Title: Дело T-141/15: Жалба, подадена на 27 март 2015 г. — Чешка република/Комисия

29.6.2015   
            
            
               BG
            
            
               Официален вестник на Европейския съюз
            
            
               C 213/37
            
         Жалба, подадена на 27 март 2015 г. — Чешка република/Комисия
   (Дело T-141/15)
   (2015/C 213/62)
   Език на производството: чешки
   
      Страни
   
   
      Жалбоподател: Чешка република (представители: M. Smolek и J. Očková)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение за изпълнение (ЕС) 2015/103 на Комисията от 16 януари 2015 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (нотифицирано под номер C(2015) 53), доколкото с него се изключват от финансиране разходи в общ размер на 2 1 23  199,04 EUR, направени от Чешката република,
            
         
               —
            
            
               да осъди Европейската комисия да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага две правни основания.
   
            
               1.
            
            
               В рамките на първото правно основание се изтъква нарушение на член 5 от Регламент (ЕО) № 479/2008 на Съвета (1) и на принципа на правната сигурност, а оттам и на принципа на защита на оправданите правни очаквания:
               
                           —
                        
                        
                           В това отношение жалбоподателят твърди, че в обжалваното решение Европейската комисия е извършила финансова корекция поради несъответствието с условията на разходи, направени за мерки, които са били одобрени в процедурата по член 5 от Регламент № 479/2008 на Съвета, и че поради това е налице нарушение на тази разпоредба, както и на принципа на правната сигурност, а оттам и на този на защита на оправданите правни очаквания.
                        
                     
         
            
               2.
            
            
               В рамките на второто правно основание се изтъква нарушение на член 41 от Хартата на основните права на Европейския съюз във връзка с членове 11 и 16 от Регламент (ЕО) № 885/2006 на Комисията (2) и на член 31 от Регламент (ЕО) № 1290/2005 на Съвета:
               
                           —
                        
                        
                           В това отношение жалбоподателят твърди, че е налице нарушение на член 41 от Хартата на основните права на Европейския съюз във връзка с членове 11 и 16 от Регламент (ЕО) № 885/2006 на Комисията и член 31 от Регламент № 1290/2005 на Съвета (3), тъй като Европейската комисия допълнително добавила финансови години 2010 — 2012 в разследвания VT/VI/2009/004/CZ и VT/VI/2009/101/CZ.
                        
                     
         
      (1)  Регламент (ЕО) № 479/2008 на Съвета от 29 април 2008 година относно общата организация на пазара на вино, за изменение на регламенти (ЕО) № 1493/1999, (ЕО) № 1782/2003, (ЕО) № 1290/2005 и (ЕО) № 3/2008 и за отмяна на регламенти (ЕИО) № 2392/86 и (ЕО) № 1493/1999 (ОВ L 148, 2008 г., стр. 1 и поправка в L 220, 15.8.2008 г., стр. 35).
   
      (2)  Регламент (ЕО) № 885/2006 на Комисията от 21 юни 2006 година относно реда и начина на прилагане на Регламент (ЕО) № 1290/2005 на Съвета по отношение на акредитирането на агенциите платци и други стопански субекти, както и по отношение на клиринга на счетоводните сметки на ЕФГЗ и ЕЗФРСР (ОВ L 171, 2006 г., стр. 90; Специално издание на български език, 2007 г., глава 14, том 2, стр. 37).
   
      (3)  Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ L 209, 2005 г., стр. 1; Специално издание на български език, 2007 г., глава 14, том 1, стр. 193).